Bandierai dei Uffizi

I Bandierai dei Uffizi xe i sbandieratori ufisiałi de Firense, nassùi inte i primi ani '60 a l'interno del Corteo Storico de ła Republica fiorentina e del Calcio storico fiorentin, el xogo tradisionàl de Firense.
Durante l'ano 2008 i gà festejà el 35º aniversario del fondaménto del grupo, che se ga costituìo a fini rievocativo-ricreativi co conponénti de sitadinansa fiorentina. Par tuto l'ano 2013 i gà festegià el so 40° ano de ininterota atività reałixando, inaxonta ad altre importanti inisiative, un Film-Documentario de ła duràda de 30 minuti e un libro Sełebrativo entranbi co el titoło: I Bandierai degli Uffizi, Sbandieratori Ufficiali di Firenze.

I raprexenta un precixo periodo storico e un riferimento anałitico portando, stanpàe inte i so pavioni, łe prinsipałi Xudegadi e i Ufici existenti ne ła Repubblica Fiorentina del XVI secoło.
Unici a raprexentàr Firense par el preciso signifegà storico dei costumi e de łe inségne, pol anoveràr prexense a numeroxe e inportanti manifestasion sia sportive che storico-rievocative, in Itałia e a l'estero.

Inaxonta a ła tradisionałe prexensa senografega e atletica, xe fondamentałi łe motivasion de natura culturałe che anema i Bandierai dei Uffizi. I raprexenta łe orìxene del calcio insìn dai primi albori.
Prexente più volte a łe sełebrasion del Columbus Day in America, el grupo gà mostrà in tuta ła so abiłità anca a Roma par la vertaùra de łe Ołinpiadi e dei Canpionati Europei de calcio, a Barcełona in Spagna par el Mundial e oncora in Giapon e Braxil, in nome non soło del Calcio Storico Fiorentin ma de ła stessa sità del xegio.

I Bandierai degli Uffizi se exibise prinsipalmente inte i dì de łe festività tradisionałi fiorentine e intrà queste se cita:

Cavalcàda dei Magi (Epifania)
Cao de l'ano Fiorentin (25 marso)
S-ciòco del Caro (Pasqua)
Trofeo Marzocco – (gara de sbandieratori - magio)
Calcio Storico Fiorentin (24 zugno, festa del patron S. Zane)
Festa de Santa Reparata (8 otobre);
Omagi nadałisi (disembre).

Par questa so prexensa xe i unici a raprexentàr istitusionalmente Firense.
I manexa bandiere che, inaxonta a portàr el Xegio Guelfo de Firense al sentro, gà raprexentà lateralmente 16 Uffizi de ła Firense rinasimentàl al tenpo de ła Republica del XVI secoło. A l’orìxene, ogni bandiera riportava l'inségna de uno dei Xudegadi; dal 2002 xe passài a quèło che xe l'atuàl aspeto dei vesiłi, sudivixi in do tipołogie paròmo rafegurante 8 dei 16 Xudegadi orixinałi.

I Bandierai dei Uffizi xe i ùgnołi depoxitari de l’Arte fiorentina del pavion, co el mantegnimento de ła più tradisionałe e rigida rievocasion dei “modi e de łe maniere”, sia senografiche che atletiche, del manìxo del pavion a fini miłitari del rinasimento.

L'orìxene storica del sbandieramento xe rintrasàbiłe nełe exercitasion a cui gli arfieri dei antighi exerciti se sttoponeva co el so vesiło par mantegnirse in forma. El sbandieramento gera reałixà inte el corso de particołari festegiamenti.

 Bibliografia 
M.Ferri, A.Marrone, Ross'e Blu - I primi 35 anni dei Bandierai degli Uffizi, 2008, Edizioni Polistampa, Firenze
 Filippo Giovannelli, Giuseppe Sabella (a cura di) - I Bandierai degli Uffizi, Sbandieratori Ufficiali di Firenze, 2013, AB Edizioni, Firenze

 Linganbi foresti 

Sito ufficiale
Sito Trofeo Marzocco, Gara di Sbandieratori

Categoria:Firense